ปกติประจำเดือนจะมาในช่วงวันที่12-15ของเดือน เดือนที่แล้วมา15ตุลาคม แต่เดือนนี้ประจำเดือนไม่มา เลยทำการตรวจการตั้งครรภ์ไปแล้ว1ครั้งคือเช้าวันนี้ ขึ้น1ขีด ก่อนหน้านี้มีอะไรกับแฟน โดยไม่ป้องกัน หลั่งนอก อยากทราบว่ามั่นใจได้ไหมคะว่าไม่ตั้งครรภ์ หรือเป็นเพราะอะไรถึงประจำเดือนไม่มา ตอนนี้มั่นใจได้100%ไหมคะ ว่าไม่ท้อง
สวัสดีค่ะ หากประจำเดือนล่าสุดมาวันที่ 15 ต.ค. แล้วในตอนนี้ยังไม่มา และได้ตรวจหาการตั้งครรภ์อย่างถูกต้องแล้วในวันนี้ แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้น ดังนั้น การที่ประจำเดือนไม่มา ก็จะเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นอย่างไรก็ตาม หากนับจากวันที่มีเพศสัมพันธ์ครั้งสุดท้ายไปยังไม่ถึง 2 สัปดาห์ ก็อาจต้องรอให้ครบ 2 สัปดาห์ แล้วจึงตรวจซ้ำอีกครั้ง หากยังตรวจไม่พบ ก็แสดงว่าไม่ได้มีการตั้งครรภ์เกิดขึ้นแต่อย่างใดค่ะ